প্রেসিডেন্ট মুরসীকে হটিয়ে সামরিক বাহিনী মিশরকে আরো অস্থিতিশীল করে ফেললো। মিশর এমনিতেই একটি বিভক্ত দেশ। এমন বিভক্ত দেশে ব্রিজ গড়ার মাধ্যম হলো সংসদ,সংলাপ, মিডিয়া ও মূক্ত রাজনীতি। কিন্তু সামরিক বাহিনী সে ব্রিজগুলোকেই বিনাশ করে দিল। পার্লামেন্ট ভেঙ্গে দেয়ায় এখন আর কোন খোলামেলা আলোচনার ফোরামই রইলো না। বন্ধ করে দেয়া হয়েছে ইখওয়ানের টিভি চ্যানেল।রাজপথের সমাবেশেও গুলি চালানো হচ্ছে। নির্বিচারে মানুষ খুন করা হচ্ছে।সরকারি ফোরামে এখন মুরসী বিরোধীদের দাওয়াত দিয়ে প্রেসিডেন্ট মুরসীর বিরুদ্ধে কথা বলতে দেয়া হচ্ছে। অপর দিকে সেনা বাহিনীর পক্ষ থেকে মুরসীকে নিখোঁজ করা হয়েছে। ফলে সামরিক বাহিনী এখন আর কোন নিরপেক্ষ ও সর্বদলীয় প্রতিষ্ঠান নয়,বরং এখন এটি এক প্রবল রাজনৈতীক পক্ষ। একই অবস্থা পুলিশের। তারা জড়িয়ে পড়েছে ও কোয়ালিশন গড়েছে দেশের চরম ইসলাম বিরোধী সেক্যুলারিস্টদের সাথে।